**LiepU 2019./2020. studiju gada izvēles daļas (C daļas)**

**APSTIPRINĀTS**

**Dekānu apspriedē**

**14.01.2019.**

**studiju kursu katalogs**

**Izvēles daļas (C daļas) studiju kursu katalogs paredzēts**:

* pilna laika (dienas) pamatstudiju 2018./2019. studiju gada 1.kursa studentiem (**izņemot** studiju programmu „Baltu filoloģija, kultūra un komunikācija”un „Eiropas valodu un kultūras studijas” 1. kursa studentiem) **un**
* studiju programmu „Baltu filoloģija, kultūra un komunikācija” un „Eiropas valodu un kultūras studijas” 2018./2019. studiju gada **2., 3. kursa studentiem.**

**!** Visi pamatstudiju programmu nepilna laika (neklātienes) 1.-5. kursa un pilna laika (dienas) 2. - 4. kursa studenti **apgūst studiju plānā norādītos** izvēles daļas (C daļas) studiju kursus

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Studiju kursa nosaukums** | **KRP** | **Studiju kursa anotācija** | **Kursa autors** | | **Pārbaudes forma:**  **I vai E** | | **Studiju kursa apguves laiks** | | **Min./ maks.**  **vietu skaits**  **grupā** | **Nepieciešamais studiju, informatīvais un materiālais aprīkojums** | |
| nodrošina fakultāte | nodrošina studējošais |
| **Dabas un inženierzinātņu fakultāte** | | | | | | | | | | | | |
| **Fotogrāfiju apstrāde ar Adobe Photoshop** | **2** | Studiju kursā studenti iepazīs fotogrāfiju apstrādes programmas Adobe Photoshop iespējas, kas nepieciešamas attēla kvalitātes, kadrējuma un satura uzlabošanai. Studiju kursā studenti iegūs praktiskas iemaņas fotogrāfiju retušēšanā, toņu un krāsu korekcijā, kā arī fotomontāžu un kolāžu veidošanā.  *Piedāvājums* ***neattiecas*** *uz studiju programmām „Dizains”, „Jauno mediju māksla”, “Kultūras vadība, “Fotomāksla”.* | **Ilva Magazeina,** lektore | | **I** | | rudens semestris (3.sem.) | | 10/12 | Datorklase ar atbilstošu programma­tūru | Dators patstāvīgo darbu veikšanai |
| **Lietu internets** | **2** | Kursa mērķis ir sniegt zināšanas par iespējām, ko dod lietu interneta risinājumi, un veidot programmēšanas prasmes un iemaņas, kas nepieciešamas lietu interneta risinājumu īstenošanai. Laboratorijas darbos studenti veidos programmas, izmantojot programmēšanas valodas C un Python3, attālinātu ierīču vadībai nelielu pašu vai universitātes pētnieku veidotos viedo tehnoloģiju sistēmu prototipos. | **Dzintars Tomsons,** lektors;  **Uldis Žaimis,** lektors | | **I** | | rudens semestris (3.sem.) | | 8/16 | Datorklase ar atbilstošu programma­tūru | Dators patstāvīgo darbu veikšanai |
| **Automatizētā projektēšana ar AutoCAD** | **2** | Studiju kursā studenti apgūs programmas AutoCAD lietošanas pamatus un iegūs praktiskas iemaņas rasējumu izveidē, kā arī apgūs 3D modelēšanas pamatus. Kursa laikā tiks izstrādāts 3D projekts. | **Ilva Magazeina,** lektore | | **I** | | rudens semestris (3.sem.) | | 8/12 | Datorklase ar atbilstošu programma­tūru | Dators patstāvīgo darbu veikšanai |
| **Ar datubāzi saistītas tīmekļa vietnes veidošana, izmantojot PHP un MySQL** | **2** | Kursa mērķis ir sniegt zināšanas un prasmes interaktīvu tīmekļu lapu veidošanā, izmantojot servera puses skriptus un datubāzes datus. Paredzams, ka kursa noslēgumā dalībnieki pratīs veidot servera puses skriptu, izmantojot programmēšanas valodu PHP, un datubāzes vaicājumus, ko nodrošina MySQL./  The course aims to provide knowledge and skills in interactive web design, using server-side scripts and database data. It is expected that the end of the course participants will be able to create a server-side script using the PHP programming language and database queries provided by MySQL. | **Mārtiņš Sinka,**  lektors | | **I** | | rudens semestris (3.sem.) | | 8/16 | Datorklase ar atbilstošu programma­tūru | Dators patstāvīgo darbu veikšanai |
| **Interjera modelēšana ar 3ds MAX** | **2** | Studiju kursā studenti tiek iepazīstināti ar telpisku objektu veidošanas paņēmieniem, interjera priekšmetu materiālu izstrādes principiem, gaismas modelēšanu telpā un attēlu renderēšanas parametriem. Kursa laikā tiek izstrādāts telpas interjera modelis un veidota izstrādātā projekta attēlu galerija.  *Piedāvājums* ***neattiecas*** *uz studiju programmām „Dizains” un „Jauno mediju māksla”* | **Ilva Magazeina,** lektore | | **I** | | rudens semestris (3.sem.) | | 8/12 | Datorklase ar atbilstošu programma­tūru | Dators patstāvīgo darbu veikšanai |
| **Programmēšana un Lego Mindstorms roboti** | **2** | Sniegt zināšanas par programmvadāmo ierīču (robotu) uzbūves un darbības pamatprincipiem un veidot prasmes robotu izmantošanai izglītībā, mākslā un inženierzinātnēs. Nodarbībās studenti būvēs Lego Mindstorms robotus un LabView vidē sagatavos datorprogrammas to darbināšanai.  *Piedāvājums* ***attiecas*** *uz bakalaura studiju programmām – “Skolotājs”, ”Matemātika, fizika un datorzinātnes”, “Informācijas tehnoloģija”, “Jauno mediju māksla”, “Dizains”, “Vides un atjaunojamo energoresursu pārvaldība un inženierija”* | **Dzintars Tomsons,** lektors | | **I** | | rudens semestris (3.sem.) | | 8/16 | Datorklase ar atbilstošu programma­tūru | Dators patstāvīgo darbu veikšanai |
| **Humanitārās un mākslas zinātņu fakultāte** | | | | | | | | | | | | |
| **Māksla un pašizpausme** | **2** | Studiju kursa apguves laikā uzmanība tiek pievērsta mākslas terapijā un radošuma veicināšanā lietoto tehniku apgūšanai ar mākslas līdzekļiem. Tiek nodrošināta iespēja apgūt daudzveidīgu vizuālās mākslas materiālu lietošana uzdrīkstoties, eksperimentējot, pārvarot stereotipus domāšanā, sintezējot un modelējot. Mākslas līdzekļu lietošana var kļūt par nozīmīgu instrumentu radošu inovatīvu ideju izteikšanā, veicinātu mākslas izglītību, iegūtu prasmi strādāt individuāli un komandā. Tiek apgūtas šādas tehnikas: Vizuālā stāsta veidošana, Brīvās plūsmas tehnika, Bonto tehnika, Leonardo Da Vinči metodika, R. Arnheima metodika, Edvarda De Bono radošās darbības tehnikas. Studiju kursa apguves laikā studējošie iegūst pozitīvu pieredzi, vizualizējot idejas, domas, atmiņas un ieceres. | **Inta Klāsone.** profesore | | **I** | | Rudens semestris | | 8/12 | Darbnīcas: gleznotava, zīmētava, fotostudija | Krāsas, otas, zīmuļi |
| **Diskusijas par kultūru (latviešu, angļu, vācu, krievu valodā)** | **2** | Kursa virsmērķis – dot iespēju diskutēt par aktuālām kultūras dzīves norisēm izvēlētajā valodā (latviešu, angļu, krievu, vācu).  Pakārtotie mērķi:  1) attīstīt kritiskās un radošās domāšanas spēju, iepazīstot, analizējot un izvērtējot dažādus kultūras procesus un parādības Latvijas un citu Eiropas valstu kultūrā (teātris, kino, literatūra, māksla, valodas, komunikācijas, politikas, kulinārijas, pašizpausmes kultūra u.tml.)  2) attīstīt diskusijas un argumentācijas prasmes;  3) uzlabot spēju izteikties dzimtajā valodā (vai svešvalodā).  Kursa laikā studenti saņems dažādus uzdevumus (piem., noskatīties izrādi, izlasīt grāmatu, apmeklēt izstādi, iepazīties ar aktuāliem tematiem sabiedriski politiskajā dzīvē) un piedalīsies diskusijās par šiem tematiem. Kursa īstenošanā nozīmīga loma būs pašu studentu interesēm un iniciatīvai. | **Tiks precizēts (atkarībā no izvēlētās valodas)** | | **I** | | Rudens semestris | | 8/20 |  |  |
| **Pedagoģijas un sociālā darba fakultāte** | | | | | | | | | | | | |
| **Fitness (aerobika)** | **2** | Aerobikas pirmsākumi Latvijā. Aerobika – fitnesa metode. Aerobikas struktūra, saturs, līdzekļi, metodes, terminoloģija, bāzes kustības, nodarbību organizēšana. Kursā tiks ietverti sekojoši aerobikas novirzieni - (classic aerobics, step aerobics, body-toning, kickbox aerobics, fitball un dance aerobics). Dažāda inventāra pielietošana aerobikas nodarbībās. Fizisko vingrinājumu slodzes un apjoma pielietojums atbilstoši fiziskajai sagatavotībai. Praktiskās nodarbības. | **Helēna Vecenāne,** docente | | **E** | | rudens semestris (3.sem.) | | 15/20 | - | - |
| **Ģitārspēle** | **2** | Studiju kurss piedāvā apgūt pamatiemaņas, kā arī pilnveidot esošās prasmes un iemaņas ģitārspēlē un tās repertuārā un to radoši izmantot pedagoģiskajā procesā un brīvā laika aktivitātēs. | **Juris Pavītols,** lektors | | **E** | | rudens semestris (3.sem.) | | 1/5 | - | ģitāra |
| **Hatha joga** | **2** | Hatha joga ir atveseļojošās vingrošanas paveids, kas balstīts uz senu Vēdisko tradīciju, kura piemērota mūsdienām. Nodarbības pamatā ir ķermeņa pozas, kas attīsta lokanību, līdzsvaru, spēku un palīdz iepazīt savu ķermeni, kā arī elpošanas vingrinājumi. Joga ir lielisks veids, kā atbrīvoties no stresa. Tā stimulē pozitīvu domāšanu, vienlaicīgi pilnveidojot ķermeni. Jogai ir milzīgs atveseļojošs efekts. | **Zita Valka,** lektore | | **I** | | rudens semestris (3.sem.) | | 15/20 | - | - |
| **Koriģējošā vingrošana** | **2** | Studiju kurss sniedz teorētiskās zināšanas par stāju, to nozīmi saistībā ar veselību. Kursa apguve sekmē studentu izpratni par stāju ikdienā; stājas traucējumu novēršanas iespējām | **Antra Alksne,** lektore | | **E** | | rudens semestris (3.sem.) | | 15/20 | - | - |
| **Latviešu nedzirdīgo zīmju valodas pamati** | **2** | Studiju kursa programmā tiek nodrošinātas iespējas apgūt priekšstatu par alternatīvajiem komunikācijas līdzekļiem un to izmantošanu dažādās sociālās dzīves sfērās. Tiek nodrošināti apstākļi zināšanu ieguvei par nedzirdīgo, tajā skaitā arī latviešu, zīmju valodas struktūru, tās komponentiem un izpētes vēsturi. Studiju kursa programmas ietvaros studentiem tik nodrošinātas iespējas izveidot un nostiprināt prasmi analizēt un reģistrēt nedzirdīgo zīmju valodas elementus. | **Dina Bethere,**  profesore | | **E** | | rudens semestris (3.sem.) | | 15/20 | - | - |
| **Solo dziedāšana** | **2** | Tehnisko prasmju pilnveidošana un izvēlētās programmas apguve balstās uz pedagoga rekomendācijām un studentu regulāro patstāvīgo darbu. Kurss sniedz iespēju attīstīt savu balss aparātu, izmantojot dažāda stila solo dziedāšanas metodes un tehnikas – akadēmiskā stila dziedāšanas metodes, populārās mūzikas dziedāšanas metodes, džeza stila dziedāšanas metodes un tehnikas. Studiju kurss veicina studentu patstāvīgo darbu pie vokālā repertuāra. Tiek piedāvāts iepazīties ar dažādiem mūzikas stiliem un žanriem. | **Olga Blauzde,** docente | | **I** | | rudens semestris (3.sem.) | | 1/5 | - | - |
| **Vadības un sociālo zinātņu fakultāte** | | | | | | | | | | | | |
| **Diplomātiskais protokols** | **2** | **Studiju kursa mērķis:** veicināt izpratni par diplomātiskā protokola pamatprincipu pielietošanu darba vidē, pasākumu organizēšanā, ikdienas situācijās, un attīstīt praktiskās iemaņas un nostiprināt iegūtās zināšanas ar konkrētu situāciju analīzi, piemēriem un praktiskiem uzdevumiem.  **Mērķauditorija:** ikviens interesents, kurš vēlas pilnveidot zināšanas par diplomātisko protokolu un etiķeti.  **Galvenie temati:**   * Protokola un etiķetes jēdzieni. * Diplomātijas jēdziens. Diplomātiskais korpuss. * Vizīšu protokols. * Pasākumu organizēšanas pamatprincipi un to elementi. Protokols pasākumu organizēšanā. * Valsts simboli (karogs, ģerbonis, himna, apbalvojumi), to nozīme un izmantošana pasākumos. * Sadarbība ar ārvalstu partneriem. Galvenie pamatprincipi, kas jāņem vērā. * Ieskats biznesa etiķetē, galvenie pamatprincipi. * Ieskats starpkultūru etiķetē, vispārīgie pamatprincipi. | **Inta Kulberga,**  docente | | **E** | | rudens semestris (3.sem.) | | 10/25 | - | - |
| **Lobēšana** | **2** | Kurss sniedz priekšstatu par PR instrumentu – lobēšana. Instrumenta pielietošanas iespējām un lietderību atsevišķu sabiedrisko attiecību uzdevumu izpildē. Lobēšana kā atzīts instruments, lai radītu labvēlīgus tirgus apstākļus kādas nozares attīstībai vai novitāšu pozitīvai uztverei sabiedrībā. Lobēšana un izglītošana. Lobēšana un mērķtiecīga argumentācija. Lobēšana kā komandas darbs. Profesionāli lobētāji un kur tos atrast. | **Uldis Zupa,**  lektors | | **E** | | rudens semestris (3.sem.) | | 10/25 | - | - |
| **Riska un krīžu komunikācija I** | **2** | Kursā plānots apgūt krīžu komunikācijas būtību un raksturu, tās pamatelementus. Tiks apskatīts un analizēts konflikts un tā risināšanas iespējas, krīzes cēloņi un novēršanas mehānisms, veikts riska izvērtējums, sagatavots un analizēts krīzes plāns un apskatīts tā vadīšanas aspekts. Papildus teorētiski un praktiski tiks apskatīta informācijas, masu mediju un sabiedrisko attiecību speciālista loma un būtība krīzes plāna vadīšanā un komunikācijā ar iesaistīto publiku  *Piedāvājums* ***neattiecas*** *uz studiju programmas “Biznesa un organizāciju vadība”1.kursa studentiem* | **Uldis Zupa,**  lektors | | **I –** ieskaite | | rudens semestris (3.sem.) | | 10/25 | - | - |
| **Profesiju standarti un tos reglamentējošie dokumenti** | **2** | Studiju kurss „ Profesiju standarti un tos reglamentējošie dokumenti” sniedz studentiem praktiskās un teorētiskās zināšanas par profesiju standartu un profesiju klasifikatoru, noteikumiem un prasībām, kas reglamentē profesijas klasifikatora lietošanas un aktualizēšanas kārtību.  Kurss sastāv gan no teorētiskām lekcijām, gan  praktiskām nodarbībām un studentu patstāvīgā darba. | **Inta Kulberga,**  docente | | **E** | | rudens semestris (3.sem.) | | 10/25 | - | - |
| **Koučings** | **2** | Koučings attīstīs vēlmi, atklāt cilvēka potenciālu, motivējot rīkoties. Pašpilnveides un personības izaugsmes izpratne.  Koučings nesniedz gatavas atbildes un risinājumus konkrētām situācijām, bet palīdzēs izprast katru kā personību, definējot svarīgākos mērķus un pašam meklēt risinājumus to sasniegšanā. Koučinga rezultātā uzmanība tiks vērsta uz cilvēka iekšējo resursu potenciālu, veicinot personīgo izaugsmi, efektīvāka rezultāta sasniegšanā, paaugstinās personisko efektivitāti sabiedrībā. | **Guna Svence,**  profesore | | **E** | | rudens semestris (3.sem.) | | 10/25 | - | - |
| **Personības attīstības psiholoģija** | **2** | Studiju kursā tiek pilnveidota izpratne par personības attīstības likumsakarībām, par attīstības procesu specifiku dažādos vecumposmos, tiek studētas un analizētas dažādas attīstības psiholoģiskās koncepcijas, veikta situāciju analīze. Personības attīstība aplūkota mūsdienu psihiskās attīstības teoriju kontekstā. Semināros studenti attīsta prasmes veikt zinātniskās literatūras analīzi, veikt secinājumus, strādāt grupā, saistīt zinātniskās atziņas ar praktisko darbību un prezentēt iegūtos rezultātus | **Irina Strazdiņa,** docente | | **E** | | rudens semestris (3.sem.) | | 10/25 | - | - |
| **Mūžizglītības nodaļa** | | | | | | | | | | | | |
| **Ķīniešu valoda I, II** | **4** | Kurss piedāvā ievadu ķīniešu sarunvalodā un rakstībā. Tajā paredzēts apgūt ķīniešu valodas toņus un skaņu izrunu, par pamatu ņemot ĶTR un visā pasaulē izmantoto fonētisko sistēmu „pinyin” kā arī apgūt gramatikas pamatus un ikdienas saziņā nepieciešamo leksiku. Paralēli sarunvalodai paredzēts arī ievads hieroglifikā, tā dodot klausītājiem iespēju atpazīt svarīgākos vārdus arī rakstiski. Līdz ar valodas pamatu apgūšanu klausītāji gūst ieskatu ķīniešu kultūrā, domāšanas un sazināšanās veidos. Sarunvalodas iemaņas paver iespēju tiešam kontaktam ar cilvēkiem no Ķīnas | **Vieslektors** | **E** | | rudens semestris (3.sem.) | | 15/20 | | - | - |